Εθνικός Φορέας Κοινωνικής Ασφάλισης

Ο Ηλεκτρονικός Εθνικός Φορέας Κοινωνικής Ασφάλισης (e-ΕΦΚΑ) είναι ο κύριος φορέας κοινωνικής ασφάλισης στην Ελλάδα και αποτελεί τη συνένωση των φορέων κοινωνικής ασφάλισης που υπήρχαν στη Χώρα πριν την 1η Ιανουαρίου 2017, ημερομηνία έναρξης λειτουργίας του νέου φορέα. Δημιουργήθηκε μετά την ψήφιση του Ν. 4387/2016, ο οποίος τέθηκε σε ισχύ στις 13/05/2016 με έναρξη λειτουργίας του οργανισμού την 1η Ιανουαρίου 2017. Βρίσκεται υπό την εποπτεία του Υπουργείου Εργασίας και Κοινωνικών Υποθέσεων.

Στόχοι του e-ΕΦΚΑ είναι η καλύτερη και πιο αποτελεσματική εξυπηρέτηση του πολίτη (ασφαλισμένου και συνταξιούχου), η βέλτιστη χρήση και η εξοικονόμηση των πόρων του ασφαλιστικού συστήματος και η εξάλειψη της εισφοροδιαφυγής.

Βασική προϋπόθεση για την απλοποίηση και τον εκσυγχρονισμό όλων των ασφαλιστικών και συνταξιοδοτικών διαδικασιών και παροχών, είναι η ουσιαστική ενοποίηση των τέως φορέων κοινωνικής ασφάλισης, που επιτυγχάνεται μέσω της ενοποίησης των μητρώων των ασφαλισμένων σε ένα μοναδικό μητρώο.

 Εντασσόμενοι φορείς, κλάδοι, τομείς και λογαριασμοί στον ΕΦΚΑ 
Ο ΕΦΚΑ αποτελείται από ένα κλάδο κύριας ασφάλισης και λοιπών παροχών, στον οποίο εντάσσονται οι παρακάτω φορείς, με τους κλάδους, τομείς και λογαριασμούς τους ως εξής:

 Ίδρυμα Κοινωνικών Ασφαλίσεων – Ενιαίο Ταμείο Ασφάλισης Μισθωτών (ΙΚΑ – ΕΤΑΜ)
 Ενιαίο Ταμείο Ασφάλισης Προσωπικού Μέσων Μαζικής Ενημέρωσης (ΕΤΑΠ – ΜΜΕ)
 Οργανισμός Ασφάλισης Ελευθέρων Επαγγελματιών (ΟΑΕΕ)
 Οργανισμός Γεωργικών Ασφαλίσεων (ΟΓΑ), εκτός του Λογαριασμού Αγροτικής Εστίας
 Ναυτικό Απομαχικό Ταμείο (ΝΑΤ), συμπεριλαμβανομένου του Κεφαλαίου Δυτών και του Κεφαλαίου Ανεργίας − Ασθενείας Ναυτικών (ΚΑΑΝ).
 Ενιαίο  Ταμείο  Ασφάλισης  Τραπεζοϋπαλλήλων
 Οργανισμος Περιθαλψης Ασφαλισμενων Δημοσίου (Ο.Π.Α.Δ) https://dione.lib.unipi.gr/xmlui/handle/unipi/7669

Επικουρικά Ταμεία
 Ενιαίο Ταμείο Επικουρικής Ασφάλισης και Εφάπαξ Παροχών (ΕΤΕΑΕΠ)
 Ενιαίο  Ταμείο  Ανεξάρτητα  Απασχολουμένων  (ΕΤΑΑ)
 Ταμείο Ασφάλισης Υπαλλήλων Τραπεζών και Επιχειρήσεων Κοινής Ωφέλειας (ΤΑΥΤΕΚΩ)

Ταμεία Πρόνοιας (Εφάπαξ)
 Ενιαίο Ταμείο Επικουρικής Ασφάλισης και Εφάπαξ Παροχών (ΕΤΕΑΕΠ)

 Μη Εντασσόμενοι φορείς, κλάδοι, τομείς και λογαριασμοί στον ΕΦΚΑ
 Ταμείο Επαγγελματικής Ασφάλισης Υπαλλήλων Φαρμακευτικών Εργασιών (Τ.Ε.Α.Υ.Φ.Ε.)
Ταμείο Επαγγελματικής Ασφάλισης Υπαλλήλων Εμπορίου Τροφίμων (Τ.Ε.Α.Υ.Ε.Τ)
Επαγγελματικό Ταμείο Επικουρικής Ασφάλισης Προσωπικού Εταιρειών Πετρελαιοειδών (Ε.Τ.Ε.Α.Π.Ε.Π – ΝΠΙΔ)
 Ταμείο Επαγγελματικής Ασφάλισης Επικούρησης Ασφαλιστών και Προσωπικού Ασφαλιστικών Επιχειρήσεων (Τ.Ε.Α-Ε.Α.Π.Α.Ε – ΝΠΙΔ).

 Μετοχικό Ταμείο Ναυτικού (ΜΤΝ)
 Μετοχικό Ταμείο Στρατού (ΜΤΣ)
 Μετοχικό Ταμείο Αεροπορίας (ΜΤΑ)

Στον κλάδο κύριας ασφάλισης και λοιπών παροχών περιέρχονται και οι εν γένει συνταξιοδοτικές αρμοδιότητες, οι οποίες ασκούνται κατά την έναρξη ισχύος του νόμου από τη Γενική Διεύθυνση Χορήγησης Συντάξεων Δημοσίου Τομέα της Γενικής Γραμματείας Δημοσιονομικής Πολιτικής του Υπουργείου Οικονομικών. Στον ως άνω κλάδο κύριας ασφάλισης και λοιπών παροχών του ΕΦΚΑ περιέρχονται και οι αρμοδιότητες των φορέων, κλάδων, τομέων και λογαριασμών πρόνοιας που δεν εντάσσονται σε αυτόν και αφορούν σε παροχές σε χρήμα.

 Οργανόγραμμα του ΕΦΚΑ 
Το αρχικό οργανόγραμμα του ΕΦΚΑ περιελάμβανε έναν Διοικητή και δύοΥποδιοικητές.

Την 23η Ιανουαρίου 2019 δημοσιεύθηκε στο ΦΕΚ υπ' αριθ. 8, το Προεδρικό Διάταγμα υπ' αριθ. 8  με τίτλο: Οργανισμός Ενιαίου Φορέα Κοινωνικής Ασφάλισης (ΕΦΚΑ) δηλαδή το νέο Οργανόγραμμα του ΕΦΚΑ όπου περιλαμβάνει έναν Διοικητή και τέσσερις Υποδιοικητές.

 Διοίκηση 

 Διατελέσαντες Διοικητές από την έναρξη λειτουργίας του ΕΦΚΑ 
+ΟνοματεπώνυμοΈναρξη ΘητείαςΛήξη ΘητείαςΣχόλιοΑθανάσιος Μπακαλέξης  1 Ιανουαρίου 2017  11 Απριλίου 2018  Ίδρυση Ε.Φ.Κ.ΑΛάμπρος Σέμπος  11 Απριλίου 2018  23 Αυγούστου 2019  Παραίτηση προκατόχουΧρήστος Χάλαρης23 Αυγούστου 201927 Μαΐου 2021Παραίτηση προκατόχου Παναγιώτης Δουφεξής 27 Μαΐου 20215 Οκτωβρίου 2023Αντικατάσταση Αλέξανδρος Βαρβέρης 5 Οκτωβρίου 2023εν ενεργείαΑντικατάσταση

 Υποδιοικητές e-ΕΦΚΑ 
+ΤίτλοςΟνοματεπώνυμοΘητείαΑ' ΥποδιοικητήςΠαναγιώτης Κοκκόρηςεν ενεργείαΒ' ΥποδιοικητήςΝικόλαος Χουρδάκηςεν ενεργείαΓ' ΥποδιοικητήςΚωνσταντίνος Μεγαρίτηςεν ενεργείαΔ' ΥποδιοικητήςΓεώργιος Παπαδημητρίουεν ενεργεία

 Διατελέσαντες εκπρόσωποι Τύπου e-ΕΦΚΑ 
+ΟνοματεπώνυμοΘητείαΌμηρος Τσάπαλοςέως Απρίλη 2023Ηλίας Τσούνηςεν ενεργεία

 Παραπομπές 

 Εξωτερικοί σύνδεσμοι 
 Ιστοσελίδα Φορέα

Κατηγορία:Δημόσιοι ασφαλιστικοί οργανισμοί της Ελλάδας
Κατηγορία:Ελληνικά ασφαλιστικά ταμεία